b'\n_START_ARTICLE_\nHermann Ludwig Ferdinand von Helmholtz\n_START_SECTION_\n\xc5\xbdivljenje in delo\n_START_PARAGRAPH_\nVon Helmholtz spada med znanstvenike, ki so dali pe\xc4\x8dat znanosti 19. stoletja. Bil je vsestransko izobra\xc5\xbeen na podro\xc4\x8dju vseh naravoslovnih znanosti. Od leta 1842 do 1849 je delal kot voja\xc5\xa1ki zdravnik v Potsdamu. Potem je postal profesor psihologije v K\xc3\xb6nigsbergu, pozneje v Bonnu in Heidelbergu._NEWLINE_Leta 1870 so ga poklicali na vseu\xc4\x8dili\xc5\xa1\xc4\x8de v Berlin, kjer je sprejel katedro za fiziko. 18 let pozneje je bil imenovan za predsednika Fizikalno-kemijskega dr\xc5\xbeavnega in\xc5\xa1tituta v Berlin-Charlottenburgu.\n_START_SECTION_\nDose\xc5\xbeki\n_START_PARAGRAPH_\nTrajno je vplival na celotno podro\xc4\x8dje fizike. Med ostalim je bil mnenja, da Sonce in druge zvezde \xc4\x8drpajo svojo energijo iz stalnega kr\xc4\x8denja (kontrakcije). \xc4\x8ce bi temu bilo res, bi moralo Sonce biti staro samo 50 milijonov let. To teorijo o kr\xc4\x8denju je izdelal leta 1853 in se kakor podobna von Mayerjeva teorija iz leta 1849 ni obdr\xc5\xbeala._NEWLINE_Utemeljil je von Mayerjev energetski zakon, izumil oftalmoskop, pojasnil je fiziolo\xc5\xa1ke procese sluha in vida._NEWLINE_Prvi je izmeril hitrost \xc5\xbeiv\xc4\x8dnih impulzov.\n_START_SECTION_\nNagrade\n_START_PARAGRAPH_\nZa svoje znanstvene dose\xc5\xbeke je von Helmholtz leta 1873 prejel Copleyjevo medaljo Kraljeve dru\xc5\xbebe iz Londona.'